Abantu abasuuka 20 abakakwatibwa ku bigambibwa nti benyigira mu kutta eyali omwogezi wa Poliisi mu ggwanga lino, Andrew Flex Kaweesi bakomezebwaawo mu kkooti y'e Nakawa enkya ya leero okuwuliriza okunonyereza ku musango ogubavunanibwa ogw'obutemu wekutuuse.
Omulamuzi Noah Sajjabi yali musango gwo, ate oludda oluwaabi lukulembeddwamu Anne Ntimba ne Rachel Nabwire nga abavunanibwa, basimbibwa mu kkooti e Nakawa gyebuvuddeko ne bagulwako omusango gw'obutemu kyoka tebakirizibwa kwogera ekigambo kyona kuba omusango gwabwe gwanagomola nga gutekeddwa kuwulirwa mu kkooti enkulu yokka.
Oludda oluwaabi, lugamba nti abantu abbo, benyigira mu kutemula Kaweesi bwe yakubwa amasasi agamutirawo ng'ali ne banne okuli Dereeva we, Mambewa n'omukuumi we Cpl Erau Kenneth, nga 17, March, 2017, e Kulambiro okumpi n'amaka ge, ku mbubuto z'ekibuga Kampala.
Wabula omulundi ogwasembayo okuletebwa mu kkooti, ab'enganda z'abakwate omuli n'abakyala babwe bekalakasiza mu kkooti e Nakawa maaso g'omulamuzi Sajjabi nga bawakanya eky'okutulugunya abantu babwe nga tewali bujjulizi ate bbo abakyala bawakanya eky'okusiba abasajja babwe ne basubwa essannyu ly'ekisenge n'okubulwa ensimbi okubezaawo maka era bali basaba omulamuzi akirize abaana basibwe ne bakitaabwe era Poliisi y'amakomera yakola kyona ekisoboka okutereza embeera.
Like us on Facebook for more News, Pics, Videos, Events, Promos & lots of fun stuff..
lug_Latn lug_Latn lug_Latn lug_Latn eng_Latn